stanford-oval/wikipedia huggingface dataset:
MRSA
Aiheesta muualla

Wikimedia Commonsissa on kuvia tai muita tiedostoja aiheesta .
Tartuntatautirekisterin tilastotietokanta Terveyden ja hyvinvoinnin laitos. Arkistoitu 25.8.2018. Viitattu 1.12.2018.
Ohje moniresistenttien mikrobien tartunnantorjunnasta julkari.fi.  2017. Viitattu 1.12.2018.
Kolho, Elina & Lyytikäinen, Outi & Jalava, Jari: Ohje moniresistenttien mikrobien tartunnantorjunnasta.  Helsinki:  Terveyden ja hyvinvoinnin laitos, 2017.  ISBN 978-952-302-943-9.  Teoksen verkkoversio (viitattu 1.12.2018).
Lumio, Jukka: Sairaalainfektiot ja sairaalabakteerit Lääkärikirja Duodecim.  11.5.2018. Viitattu 1.12.2018.
Syrjälä, Hannu: Mikä on sairaalainfektio?. Aikakauskirja Duodecim, 1996, 112. vsk, nro 10, s. 839.  Artikkelin verkkoversio. Viitattu 1.12.2018.
Hoitoon liittyvät infektiot Terveyden ja hyvinvoinnin laitos.  15.11.2018. Arkistoitu 26.12.2018. Viitattu 1.12.2018.
MRSA vastasyntyneellä, lapsella Terveyskyla.fi. Arkistoitu 2.12.2018. Viitattu 1.12.2018.
Metisilliiniresistentti Staphylococcus aureus (MRSA) Elintarviketurvallisuusvirasto Evira.  9.5.2018. Arkistoitu 2.12.2018. Viitattu 1.12.2018.
Likitalo, Olli & Lyytikäinen, Outi & Lindholm, Laura & Syrjänen, Jaana & Rintala, Esa & Rantanen, Matti & Vuopio, Jaana: MRSA:n epidemiologia jatkuvassa muutoksessa. Lääkärilehti, 2016, 71. vsk, nro 47, s. 3009–3015.  Artikkelin verkkoversio. Viitattu 1.12.2018.
Melissa Auf der Maur

| Melissa Auf der Maur |
| --- | --- |
 Melissa Auf der Maur esiintymässä vuonna 2010.
Henkilötiedot
Syntynyt: 17. maaliskuuta 1972 (ikä 52)
Ammatti:  muusikko, lauluntekijä, valokuvaaja, näyttelijä, tuottaja
Muusikko
Laulukielet:  englanti
Aktiivisena:  1993–
Tyylilajit:  vaihtoehtorock
Soittimet:  bassokitara, laulu, kitara, kosketinsoittimet
Yhtyeet:  Tinker, Hole, The Smashing Pumpkins, Hand of Doom, The Chelsea
Levy-yhtiöt:  Capitol, PHI–MAdM
Aiheesta muualla
xmadmx.com
  [ Muokkaa Wikidatassa ] [ ohje ]  
Melissa Gaboriau Auf der Maur (s. 17. maaliskuuta 1972) on kanadalainen rockmuusikko. Hän laulaa ja soittaa kitaraa sekä bassoa.
Montrealissa syntyneen Auf der Maurin vanhemmat ovat poliitikko Nick Auf der Maur ja kääntäjä Linda Gaboriau. Hän oppi äidinkielenään englannin ja valmistui alun perin valokuvaajaksi.
Auf der Maur on muun muassa soittanut bassoa The Smashing Pumpkinsin (1999–2000) ja Holen jäsenenä (1994–1999). Hänen lähtönsä Holesta käytännössä hajotti yhtyeen, vaikka virallisesti hajoamisesta ilmoitettiin vasta 2002. Capitol Records julkaisi Auf der Maurin ensimmäisen sooloalbumin Auf der Maurin 1. kesäkuuta 2004. Hänen toinen levynsä Out of Our Minds (Ooom) julkaistiin maaliskuussa 2010. Tuolloin myös hänen artistinimensä muuttui Auf der Mauriksi.
Hän on lisäksi tehnyt yhteistyötä Indochinen ja Rufus Wainwrightin kanssa. Auf der Maur on kiertänyt yhdessä HIM-yhtyeen kanssa sen Love Metal -kiertueella.
Diskografia

Auf der Maur 2004
Out of Our Minds 2010
Aiheesta muualla

Kuvia tai muita tiedostoja aiheesta Melissa Auf der Maur Wikimedia Commonsissa
Viralliset kotisivut
Mary Seacole

William Simpsonin luonnos Mary Seacolesta noin vuodelta 1855.
Mary Jane Seacole (1805 – 14. toukokuuta 1881) oli jamaikalaissyntyinen sairaanhoitaja, joka tuli tunnetuksi Krimin sodan aikana auttaessaan haavoittuneita sotilaita. Vuonna 2004 hän voitti Suurin tummaihoinen britti -äänestyksen.
Seacole syntyi Kingstonissa vuonna 1805. Hänen isänsä oli skotlantilainen sotilas ja äitinsä jamaikalainen kreoli. Seacole sai ensimmäiset oppinsa sairaiden auttamiseen äidiltään, joka piti hotellia Kingstonissa ja tunsi vanhoja afrokaribialaisia parannuskeinoja.
Vuonna 1855 Seacole matkusti Krimin niemimaalle ja perusti sinne hotellin, jossa hoidettiin Krimin sodassa haavoittuneita ja sairastuneita sotilaita. Florence Nightingalen mielestä hotellissa tarjottiin sotilaille liikaa alkoholia.
Sodan jälkeen Seacole eli Lontoossa ja Jamaikalla taloudellisesti niukkaa elämää. Vuonna 1857 julkaistiin muistelmakirja Wonderful Adventures of Mrs. Seacole in Many Lands.
Aiheesta muualla

Kuvia tai muita tiedostoja aiheesta Mary Seacole Wikimedia Commonsissa
Metsäkulma (Elimäki)

Metsäkulma on Kouvolan Korian lähellä sijaitseva kylä, jossa asuu vajaa 100 henkeä. Metsäkulman naapurikyliä ovat Takamaa, Löytty ja Vilppula. Metsäkulmalla on ennen sijainnut myös kaatopaikka.
Metal II

| Metal II Annihilator |
| --- | --- | --- |

Studioalbumin tiedot
 Julkaistu: 18. helmikuuta 2022
 Kesto: 58.59
 Levy-yhtiö: Edel
Annihilatorin muut julkaisut
| Ballistic, Sadistic 2020 | Metal II 2022 |   |
Metal II on Annihilatorin studioalbumi, joka julkaistiin 18. helmikuuta 2022. Albumi on uudelleenäänitys vuonna 2007 julkaistusta Metal -albumista.
Kappaleet

Chasing The High – 6.12 (feat. William Adler)
Downright Dominate – 5.38 (feat. Alexi Laiho)
Army Of One – 6.00 (feat. Steve “Lips” Kudlow)
Couple Suicide – 3.56 (feat. Danko Jones & Angela Gossow)
Heavy Metal Maniac – 3.58 (feat. Dan Beehler & Allan Johnson)
Haunted – 8.43 (feat. Jesper Strömblad)
Romeo Delight – 4.20
Detonation – 3.38 (feat. Jacob Lynam)
Clown Parade – 5.15 (feat. Jeff Loomis)
Smothered – 5.20 (feat. Anders Björler)
Kicked – 5.54 (feat. Corey Beaulieu)
Arvostelut

Inferno:
Kaaoszine:
Soundi:
Aiheesta muualla

Metal II Discogsissa. (englanniksi)
Albumi Metal II Encyclopaedia Metallum -sivustolla (englanniksi)
Mary Russell Mitford

| Mary Russell Mitford |
| --- | --- |
 Mary Russell Mitford
Henkilötiedot
Syntynyt: 1787 Alresford, Hampshire, Englanti
Kuollut: 1855 (67–68 vuotta) Swallowfield, Englanti
Kansalaisuus:  Britannia
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Mary Russell Mitford (1787 Alresford, Hampshire, Englanti – 1855 Swallowfield, Englanti) oli englantilainen kirjailija. Hän saavutti 1820-luvulla arvostetun nimen historiallisilla näytelmillään (huomattavin Rienzi, 1828). Mitfordin humoristiset ja viehättävät maalaiselämän-kuvaukset Our village (1824–1832) ovat vaikuttaneet paljon Charles Dickensin nuoruuden skitseihin.
Mitford ryhtyi kirjoittamaan voidakseen maksaa isänsä pelivelkoja. Esikoiskokoelma on 1810 ilmestynyt Miscellaneous Poems.
Aiheesta muualla

Kuvia tai muita tiedostoja aiheesta Mary Russell Mitford Wikimedia Commonsissa
Digital Mitford: The Mary Russell Mitford Archive
Metallo

| Metallo |
| --- | --- |
Kustantamo:  DC Comics
Ensiesiintyminen:  Action Comics nro 252 (toukokuu 1959)
Henkilötiedot
Oikea nimi:  John Corben
Status:  Aktiivinen
Ryhmäsidokset:  Superrikollisten Salainen Yhteisö
Henkilöllisyydet:  John Corben
Voimat:  Yliluonnolliset voimat ja pystyy käyttämään kryptoniitti voimanlähdettä Teräsmiestä vastaan.
Metallo on Teräsmies -sarjakuvissa esiintyvä superroisto. Hän esiintyi ensimmäisen kerran Action Comicsin numerossa 252 (toukokuu 1959). Metallosta on ollut kolme eri versiota, joista tunnetuimpana on pidetty John Corbenin versiota. Hahmon esiversio esiintyi World's Finest #6 tarinassa kesäkuussa 1942.
Vuonna 2009 Metallo oli listattu sijalle 52 IGN-sivuston laatimassa listassa sadasta kaikkien aikojen suurimmista sarjakuvarikollisista.
Taustatietoa

Ensimmäinen Metallo oli George Grant niminen tiedemies, joka rakensi itselleen panssaroidun suojapuvun "voimakkaimmasta metallista" joka kykeni tekemään hänestä tasavertaisen Teräsmiehen kanssa yhdessä voimistavan seerumin kanssa. Hän käytti itsestään nimeä Metalo. Metalo vangitsi Lois Lanen houkutellakseen Teräsmiehen esiin. Heidän taistelunsa lopussa Metalo putosi halkeamaan ja Teräsmies arveli hänen kuolleen. Myöhemmin paljastui Metalon "paenneen niukasti tuhoaan" ja vannoi kostavansa Teräsmiehelle. Kului lähes 40 vuotta, ennen kuin hahmo ilmestyi uudistettuna haastaakseen Teräsmiehen uudelleen. Metalo oli parantanut panssariaan ja seerumiaan ja myös altistanut Teräsmiehen säteelle, joka heikensi hänen voimaansa merkittävästi, antaen Metalolle ylivoimaisen voiman heidän ensimmäisessä taistelussaan. Teräsmies harjoitteli pitkään palauttaakseen voimansa ja palattuaan voitti Metalon helposti.
Kun pikkurikollinen John Corben joutui vakavaan auto-onnettomuuteen, hänen kuolemansa näytti jo väjäämättömältä. Hänen pelastuksekseen koitui kuitenkin robotiikkaan erikoistunut ja avaruusolentofobiasta kärsivä tiedemies Emmet Vale, joka päätti käyttää Corbenia koekaniinina uudessa projektissaan. Emmet loi metalloid -nimisestä (fiktiivisestä) metalliseoksesta kehon, johon hän siirsi Corbenin aivot. Vale oli suunnitellut käyttävänsä Metalloksi nimeämäänsä projektia suojana avaruusolentojen mahdollista hyökkäystä vastaan, mutta Corben päättikin tappaa Valen ja käyttää uusia kykyjään rikollisten suunnitelmiensa toteuttamiseen.
Warner Brosin Teräsmies -piirrossarjassa Metallo syntyy Lex Luthorin takia, Luthor käskee antaa Corbenille myrkkyä johon on vain yksi parannuskeino: vaihtaa ihmisen ruumis metalliseen ruumiiseen. Corben kuitenkin sekoaa, koska hänen aistinsa katoavat leikkauksen myötä. Lopulta hän taistellessaan Teräsmiestä vastaan uppoaa mereen, mutta palaa vielä myöhemmissä jaksoissa. Häntä ääninäytteli sarjassa Malcolm McDowell.
Kolmas Metallo oli Corbenin veli Roger Corben, joka esiintyi Superman #310 tarinassa. Tämän Metallon loi salainen SKULL-niminen organisaatio, joka siirsi Rogerin aivot uuteen robottikehoon, jotta hän voisi kostaa Teräsmiehelle veljensä kuoleman. Kuten edellinen Metallo, myös tämä oli kryptoniittivoimainen, vaikka tämä uudempi versio käytti oranssia ja vihreää panssaria sekä vihreää kypärää piilottaakseen "uuden" identiteetin, jonka hän oli luonut plastiikkakirurgialla (joka osoittautui WGBS Stafferiksi Martin Kordaksi). Tämä versio Metallosta esiintyi Bronze Agen sarjakuvissa ja hänen viimeinen esiintymisensä tapahtui Alan Mooren tarinassa "Whatever Happened to the Man of Tomorrow?" vuonna 1986.
Erikoiskyvyt

Metallo on kyborgi, jota John Corbenin aivotoiminta hallitsee. Tämän vuoksi Metallo kykenee itsenäiseen ajatteluun. Metallolla on suunnattomat fyysiset voimat, ja hän on titaania kestävämmän metalloid-kehonsa ansiosta vaikeasti vahingoitettavissa. Metallon päävirtalähteenä toimii kryptoniitti -sydän, mikä tekee hänestä vaarallisen vastustajan Teräsmiehelle.
Muissa medioissa > Televisiossa

Roger Corbenin versio Metallosta esiintyi Superboy -televisiosarjassa, jossa häntä esitti Michael Callan.
John Corbenin versio Metallosta esiintyi Teräsmieheni televisiosarjassa, jossa häntä esitti Scott Valentine.
John Corbenin versio Metallosta esiintyi Smallville televisiosarjassa, jossa häntä esitti Brian Austin Green.
Televisiosarjassa Supergirl esiintyi kuusi eri Metalloa, joita esittivät Frederick Schmidt, Rich Ting, Robert Baker ja Katie McGrath.
Muissa medioissa > Animaatio

Metallo esiintyy animaatioelokuvassa Superman/Batman: Public Enemies, jossa häntä ääninäytteli John C. McGinley.
Metallo esiintyy animaatioelokuvassa Justice League: Doom, jossa häntä ääninäytteli Paul Blackthorne.
Metallo esiintyy animaatiosarjoissa Justice League ja Justice League Unlimited, joissa häntä ääninäytteli Corey Burton.
Metallo esiintyy lyhyesti animaatiosarjassa Justice League Action, jossa häntä ääninäytteli Chris Diamantopoulos.
Metallo esiintyy vuoden 2004 The Batman animaatiosarjan jaksossa "The Batman/Superman Story", jossa häntä ääninäytteli Lex Lang.
Muissa medioissa > Videopelit

Metallo esiintyy loppupomovastuksena pelissä Superman: Shadow of Apokolips, jossa häntä ääninäyttelee Malcolm McDowell.
Metallo esiintyy pomovastuksena pelissä Superman: The Man of Steel, jossa häntä ääninäyttelee Roger L. Jackson.
Metallo esiintyy pomovastuksena pelissä Superman Returns, jossa häntä ääninäyttelee John Billingsley.
Metallo esiintyy vuonna 2010 DC Universe Online -pelissä, jossa se ei ole pelattavana hahmona.
Mitään salaamatta

| Mitään salaamatta |
| --- | --- |

Kirjailija:  Jarkko Sipilä
Kieli:  suomi
Kustantaja:  Gummerus
Julkaistu:  2006
Sivumäärä:  348
Löydä lisää kirjojaKirjallisuuden teemasivulta
Mitään salaamatta on Jarkko Sipilän kirjoittama ja Gummeruksen kustantama vuonna 2006 ilmestynyt jännitysromaani, jossa on 348 sivua.
Huumekauppias ammutaan Helsingin Alppilassa. Tappaja saadaan kiinni, mutta juttuun liittyy myös ammattirikollinen Jari Korpi. Mari Lehtosesta tulee jutun avaintodistaja, koska hän on nähnyt tappajaa kuljettaneen auton ja sen kuljettajan huumekauppiaan asunnon ulkopuolella. Lopulta Mari ja hänen tyttärensä Laura tarvitsevat poliisin suojelua.
Melissa Bishop

| Mitalit | Mitalit | Mitalit |  |
| --- | --- | --- | --- |
|  Melissa Bishop Rion olympialaisissa 2016. |  Melissa Bishop Rion olympialaisissa 2016. |  Melissa Bishop Rion olympialaisissa 2016. |  |
Maa:  Kanada
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Peking 2015 | 800 metriä |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Toronto 2015 | 800 metriä |  |
Melissa Corrine Bishop (s. 5. elokuuta 1988 Eganville, Ontario) on kanadalainen keskimatkojen juoksija, joka kilpailee pääosin 800 metrin juoksussa. 173 senttimetriä pitkä ja 59 kilogrammaa painava Bishop edustaa Ottawa Lions Track and Field Clubia.
Bishop kilpaili vuoden 2012 kesäolympialaisissa Lontoossa, jossa hän jäi alkueriin. Vuoden 2013 MM-kilpailuissa Moskovassa hän jäi niin ikään alkueriin. Vuoden 2015 MM-kilpailuissa Pekingissä hän selviytyi finaaliin uudella maansa ennätyksellä 1.57,52. Finaalissa hän saavutti hopeaa ajalla 1.58,12. Vuoden 2015 Pan-Amerikan kisoista Torontosta hän voitti kultaa ajalla 1.59,62. Rio de Janeiron olympialaisissa 2016 hän oli neljäs Kanadan ennätysajalla 1.57,02. Lontoon MM-kilpailuissa 2017 hän sijoittui viidenneksi.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 800 metrin juoksu | 1.57,01 NR | Monaco | 21. heinäkuuta 2017 |
Henkilökohtaiset ennätykset > Sisäradat

| Laji | Tulos | Paikka | Päivä |
| --- | --- | --- | --- |
| 800 metrin juoksu | 2.00,19 NR | Glasgow | 20. helmikuuta 2016 |
Metsäkylä

Metsäkylä tarkoittaa seuraavia:
metsäkylä, peltomuotoon perustuva kylätyyppi
Metsäkylä, Kouvola
Metsäkylä, Hamina
Metsäkylä, Hauho
Metsäkylä, Huittinen
Metsäkylä, Hyrynsalmi
Metsäkylä, Iitti
Metsäkylä, Impilahti
Metsäkylä, Kouvola
Metsäkylä, Kurikka
Metsäkylä, Kotka
Metsäkylä, Lapua
Metsäkylä, Mäntsälä
Metsäkylä, Mäntyharju
Metsäkylä, Nastola
Metsäkylä, Nurmijärvi
Metsäkylä, Perniö
Metsäkylä, Pornainen
Metsäkylä, Porvoo
Metsäkylä, Pyhtää
Metsäkylä, Rautjärvi
Metsäkylä, Ristiina
Metsäkylä, Taivalkoski
Metsäkylä, Tuusula
Metsäkylä, Vehkalahti
Metsäkylä, Vihti
Metsäkylä, Ylöjärvi
Metsäkylä (Молодёжное), Kurortin piiri, Pietari
Metsäkylä, Viipuri
Metsäkylä, rautatieasema Liimatta–Tyrisevä-radalla.
Metsäkylä (ven. Lesnoi), Turjan piiri, Murmanskin alue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Metsäkylä”, voi hakea sivunnimihaulla, laajalla sivunnimihaulla tai tekstihaulla.
Michelle Tumes

Michelle Tumes (s. 1971) on australialainen gospellaulaja, -lauluntekijä ja -pianisti.
Tumes syntyi Adelaidessa uskonnolliseen perheeseen ja aloitti musisoinnin lapsena. Hän asui jonkin aikaa perheen lähetystyön takia Malesiassa. High schoolista valmistuttuaan hän aloitti hammaslääketieteen opinnot. Sitten hän päätti kuitenkin omistautua musiikille ja lähti Tennesseehen, Yhdysvaltoihin.
Tumes julkaisi ensimmäisen albuminsa (Listen) vuonna 1998 Sparrow Records -levymerkillä. Hän on paitsi julkaissut omia levytyksiään, myös tehnyt lauluja muille artisteille. Hän oli vuonna 2001 ASCAP:n vuoden lauluntekijä.
Albumit

Listen (1998)
Center of My Universe (2000)
Dream (2001)
Michelle Tumes (2006)
Christmas Is Here (2007)
Aiheesta muualla

Viralliset sivut (Arkistoitu – Internet Archive) (englanniksi)
Musician Guide: Michelle Tumes Biography (englanniksi)
Matti

Matti tarkoittaa seuraavia:
Matti, miehen etunimi
Matti, suomalainen rap-artisti
Matti, kylä Intian Karnatakassa
Matti, mäkihyppääjä Matti Nykäsestä kertova elokuva
Matit, jatkosodan aikaisia varustekätköjä kaukopartioita varten (eri asia kuin sodan jälkeinen asekätkentä)
Matti-Trikoo, Tampereella toiminut tekstiiliteollisuusyritys
2714 Matti, asteroidi
Porin Matti, uuni
shakkimatti
taskumatti
matti, köyhyys, rahattomuus, käytetään erityisesti sanonnassa ”matti kukkarossa”
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti”, voi hakea sivunnimihaulla, laajalla sivunnimihaulla tai tekstihaulla.
Matti Luoma (filosofi)

Matti Albert Luoma (10. heinäkuuta 1925 Tampere – 15. marraskuuta 2007 Tampere) oli suomalainen filosofi, psykologi ja dosentti. Luoma opiskeli Turun yliopistossa filosofiaa ja psykologiaa valmistuen vuonna 1950. Hän väitteli tohtoriksi Helsingin yliopistossa 1959.
Luoma oli Tampereen yliopiston kulttuurifilosofian dosentti ja hän toimi 20 vuotta yliopiston opiskelijoiden psykoterapeuttina ja psykologina Ylioppilaiden terveydenhoitosäätiössä. Luoman kiinnostuksen kohteina olivat erityisesti kulttuurifilosofia ja uskonnonfilosofia sekä viimeksi Intian filosofia.
Julkaisuja

Suomen kutomateollisuuden työnantajain liitto 1905-1955. Suomen kutomateollisuuden työnantajain liitto, Tampere 1955
Ammatilliset koulut : tietoja eri ammattialoille valmistavista kouluista ja kursseista ; laatineet Alma Hiitonen, Mirja Heickell, Matti Luoma. Kulkulaitosten ja yleisten töiden ministeriö, ammatinvalinnanohjaustoimisto, Helsinki 1958, 3. uusittu painos 1960, 4. uusittu painos 1961, 5 uusittu painos 1962, 6 uusittu painos 1963
Omalle uralle : kansalaiskoulun ammatinvalinnan oppikirja ; laatineet Ossi Hiisiö ja Matti Luoma ; opetusopillisen muokkauksen ovat suorittaneet Valle Ojaniemi ja Veikko Kiuru ; kuvituksesta on huolehtinut Olavi Hurmerinta. Osakeyhtiö Valistus, Helsinki 1958, 11. painos 1965
Die drei Sphären der Geschichte : systematische Darstellung und Versuch einer kristischen Analyse der kultursoziologischen inneren Strukturlehre der Geschichte von Alfred Weber, Helsingin yliopiston väitöskirja. Commentationes humanarum litterarum 25,4. Societas scientiarum Fennica, Helsinki 1959
Liikenne ja suojelu : esitietoja liikenne- ja suojelualan ammattien palvelukseen aikoville. 2. painos Kulkulaitosten ja yleisten töiden ministeriö, ammatinvalinnanohjaustoimisto, Helsinki 1959
Uskonnonpsykologia eilen ja tänään : probleemahistoriallinen tutkimus. Acta Academiae socialis. Ser. A 1. Yhteiskunnallinen korkeakoulu, Tampere 1965
Kristinuskon moraalikritiikki Edvard Westermarckin elämässä ja ajattelussa. Acta Universitatis Tamperensis. Ser. A 12. Tampereen yliopisto, Tampere 1967
Tampereen yliopiston opiskelijapsykologin asiakkaat ja heidän ongelmansa 1966-1968. Tampereen yliopiston psykologian laitoksen tutkimuksia 36. Tampere 1969
The ideology of group work. Research report / University of Tampere, Institute of Social Psychology 3. Tampere 1972
Psykoterapian tuloksellisuus ; kirj. Matti Luoma, Tuula Pahkinen, Pekka Kinnunen. Ylioppilaiden terveydenhoitosäätiö, Helsinki 1980
Länsimaiden kaksi uskontoa: kristinusko ja rationalismi : filosofinen tarkastelu. WSOY 1991
Mystiikka ja filosofia idässä ja lännessä. Filosofisia tutkimuksia Tampereen yliopistosta vol. 52. Tampere 1994
Sri Aurobindo : modernin Intian johtava visionääri, yogafilosofi : elämä ja ajattelu. Acta Universitatis Tamperensis. Ser. B vol. 47. Tampereen yliopisto, Tampere 1994
Länsimaisen kulttuurin kriisi nyt. Filosofisia tutkimuksia Tampereen yliopistosta vol. 64. Tampere 1998
Etsijän tie ja ihmisen probleemi : maailmankatsomuksien ja ihmisen kehityksen tarkastelua. TAJU, Tampere 2000
Tavoittelen tavoittamatonta : uskonnon filosofista tarkastelua. Tampere University Press, Tampere 2005
Suomennoksia

Erich Fromm : Rakkaus ja henkinen kypsyys ; suom. Matti Luoma ja Marja Matikainen. Kirjayhtymä, Helsinki 1961, 4. painos ja uud. nimellä Rakkauden vaikea taito . Kirjayhtymä, Helsinki 1969 (alkuteos The art of loving)
Sri Aurobindo :  Ihmisen tuleva kehitys : jumalallinen elämä maan päällä ; alkuteksteistä koonnut sekä tiivistelmällä ja selityksin varustanut P. B. Saint-Hilaire ; suomentaneet Matti Luoma ja Merja Ojamo. Ajaton hetki, Helsinki 1994 (alkuteos The future evolution of man)
Mint Tattoo

Mint Tattoo oli yhdysvaltalainen blues rock -trio. Yhtye perustettiin San Franciscossa 1968.
Yhtyeessä soittivat Bruce Stephens (laulu, kitara) Ralph Kellog (basso, koskettimet) ja  Gregg Thomas (rummut). Mint Tattoo julkaisi yhden levyn Mint Tattoo vuonna 1968. Mint Tattoon hajottua Stephens ja Kellog soittivat myöhemmin vielä yhdessä Blue Cheer -yhtyeessä. Gregg Thomas liittyi yhtyeeseen Fabulous Rhinestones.
Diskografia > Albumi

Mint Tattoo
Miusynsk

| Miusynsk (Міусинськ) |
| --- | --- |
 Miusynsk
 Koordinaatit: 48.0742°N, 38.8948°E 
Valtio:  Ukraina
Alue:  Luhanskin alue
Piiri:  Rovenkyn piiri
Kaupungiksi:  1965
Pinta-ala  ():  
 – Kokonaispinta-ala:  18 km²
Väkiluku (2022):  4 596
Infobox OKVirheellinen NIMI-arvo: 
Miusynsk (ukr. Міусинськ); erään näkemyksen mukaan vuoteen 1965 asti Šterhres (ukr. Штергрес) on kaupunki Itä-Ukrainan Luhanskin alueen Rovenkyn piirissä, Miusjoen laaksossa, 72 kilometriä aluekeskus Luhanskista etelään. Donin Rostovin (Venäjä) ja Donetskin välinen maantie kulkee Miusynskin kautta.
Tammikuun keskilämpötila on -7,0 °C, heinäkuun +22,0 °C. Keskimääräinen vuosisademäärä 500 millimetriä.
Ukrainan tilastokeskus arvioi kaupungin väkiluvuksi 4 596 asukasta (2022). Väestönlaskennan 2001 aikaan asukkaita oli 6 029, joista etnisesti ukrainalaisia (äidinkielen mukaan) oli 42,3 prosenttia, etnisesti venäläisiä 56,95 % ja armenialaisia 0,4 %. Vuoden 1989 väestönlaskennassa kirjattiin 7 828 asukasta.
Asutusta paikkakunnalla on ollut ainakin 1760-luvulta lähtien. Joidenkin tulkintojen mukaan paikkakunta olisi perustettu 1887 (Novo-Pavlivkan kylä; Ново-Павлівка) tai 1923 (Šterhres, jossa hres viittaa GOELRO-lämpövoimalaan, jolle perustettiin taajamaan), kaupungin aseman se sai vuonna 1965.
Kaupunki on vuonna 2014 käynnistyneestä Itä-Ukrainan sodasta lähtien ollut Venäjän tai sen nukkevaltion (ns. Luhanskin kansantasavalta) miehittämää, Ukrainan laillisen hallinnon ja järjestyksen ulkopuolella olevaa aluetta.
Ukrainan vuonna 2020 laatiman aluejaon mukaan kaupunki sijaitsee ainakin periaatteessa Rovenkyn piirissä.
Käännös suomeksi
Melartin

Melartin on muun muassa seuraavien henkilöiden sukunimi:
Erik Gabriel Melartin (1780-1847), Turun arkkipiispa
Erkki Melartin (1875-1937), suomalainen säveltäjä
Jyrki Melartin (s. 1954), suomalainen basisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Melartin”, voi hakea sivunnimihaulla, laajalla sivunnimihaulla tai tekstihaulla.
Mick Gordon

| Mick Gordon> Henkilötiedot |
| --- | --- |
Koko nimi:  Michael John Gordon
Syntynyt: 9. heinäkuuta 1985 (ikä 39) Mackay, Queensland
Kansalaisuus:  Australia
Muusikko
Tyylilajit:  rock 
Aiheesta muualla
mick-gordon.com
  [ Muokkaa Wikidatassa ] [ ohje ]  
Michael John Gordon (s. 9. heinäkuuta 1985 Mackay, Queensland, Australia) on australialainen säveltäjä. Hänet tunnetaan etenkin videopelimusiikin säveltäjänä. Hän on tehnyt musiikkia esimerkiksi Need for Speed-, Wolfenstein- ja Doom-sarjojen videopeleihin.
Sävellykset

| Vuosi | Videopeli |
| --- | --- |
2007: Nicktoons: Attack of the Toybots
2007: El Tigre: The Adventures of Manny Rivera
2009: Need for Speed: Shift
2009: Marvel Super Hero Squad
2010: The Last Airbender
2010: Need for Speed: World
2010: Marvel Super Hero Squad: The Infinity Gauntlet
2011: Shift 2: Unleashed
2011: Marvel Super Hero Squad: Comic Combat
2013: Killer Instinct
2014: Wolfenstein: The New Order
2015: Wolfenstein: The Old Blood
2016: Doom
2017: Prey
2017: Wolfenstein II: The New Colossus
2020: Doom Eternal
2023: Atomic Heart
Palkinnot ja ehdokkuudet > BAFTA Games Awards

| Vuosi | Videopeli | Palkinto | Lopputulos |
| --- | --- | --- | --- |
| 2017 | Doom | Paras musiikki | Ehdokkuus |